1965至1999年期間，為咗緩解糧荒，南韓政府唔畀用傳統穀物蒸餾工藝釀酒。導致嗰陣嘅南韓釀酒商開始轉用甘藷同木薯提煉酒精，之後加水溝淡再加香料。呢個禁令對南韓燒酒釀造業產業結構造成咗好大衝擊，眾多燒酒釀造商因爲咁而執笠。1973年，南韓政府對燒酒行業進行合併整合，令南韓嘅10個道各自保留一個燒酒釀造商嚟供應各道燒酒市場。不過呢個禁令隨著時間推移不斷咁放寬。1999年，禁令卒之解除。